वेस्टइंडीज पहली पारी में 255 रन पर ऑलआउट; भारत का स्कोर 118/2, बारिश थमी
India Vs West Indies (Ind Vs Wi) 2nd Test Day 4 Match Live Cricket Score Scorecard/commentary Update; Follow India Vs West Indies Test Latest Photos And Video Updates On Dainik Bhaskar. भारत और वेस्टइंडीज के बीच टेस्ट सीरीज का दूसरा टेस्ट त्रिनिदाद के पोर्ट ऑफ स्पेन में खेला जा रहा है। चौथे दिन का खेल आज शाम 7:30 बजे से शुरू होगा।
भारत-वेस्टइंडीज टेस्ट सीरीज का दूसरा मुकाबला त्रिनिदाद के पोर्ट ऑफ स्पेन में खेला जा रहा है। चौथे दिन का दूसरा सेशन जारी है।
भारत ने अपनी दूसरी पारी की शुरुआत बैजबाॅल अंदाज में की है। टीम ने 2 विकेट पर 118 रन बना लिए है। शुभमन गिल 10 और ईशान किशन 8 रन पर नाबाद हैं।
ओपनर यशस्वी जायसवाल 38 रन बनाकर आउट हुए। उन्हें वारिकन ने डा सिल्वा के हाथों कैच कराया। इससे पहले, कप्तान रोहित शर्मा 57 रन बना आउट हुए। उन्हें शैनन गेब्रियल ने फाइन लेग पर कैचआउट कराया।
क्या है बैजबाॅल 
टी-20 की तरह टेस्ट में अटैकिंग शाॅट्स खेल कर बड़ा स्कोर बनाने के गेम को बैजबॉल कहा जाता है। पिछले साल इंग्लैंड ने बैजबॉल टेक्नीक अपनाई थी। 2022 में इंग्लैंड का टेस्ट में रन रेट 4.13 था, जो किसी भी देश से ज्यादा था। मैक्कुलम के कोच व स्टोक्स के कप्तान बनने के बाद इंग्लैंड ने इसे अपनाया और उसका गेम पूरी तरह बदल गया। कोच बैंडन मैक्कुलम को बैज नाम से भी जाना जाता है। इसलिए इस शैली का नाम बैजबाॅल है।
दूसरी पारी में ऐसे गिरे भारत के विकेट...
यहां से वेस्टइंडीज की दूसरी पारी...
विंडीज 255 रन पर सिमटी, सिराज को 5 विकेट
रविवार को वेस्टइंडीज ने 229/5 के स्कोर से आगे खेलना शुरू किया। टीम ने आखिरी 5 विकेट 26 रन बनाने में गंवा दिए। टीम 255 रन के स्कोर पर ऑलआउट हो गई। एलीक एथनाज दिन के पहले ही ओवर में 37 रन बनाकर मुकेश कुमार की गेंद पर आउट हुए। इसके बाद मोहम्मद सिराज ने आखिरी 4 विकेट लिए। वे तीसरे दिन भी एक विकेट ले चुके थे। इस तरह उन्होंने पारी में 5 विकेट लिए।
जेसन होल्डर 15 रन, अल्जारी जोसेफ 4 रन, अल्जारी जोसफ और केमार रोच 4 रन बना कर आउट हुए। आखिरी विकेट शैनन गेब्रियल का मिला। गेब्रियल 0 रन बना कर पवेलियन लौटे।
मैच का LIVE स्कोर देखने के लिए यहां क्लिक करें
चौथे दिन बारिश की आशंका
तीसरे दिन बारिश ने खलल डाला और आखिर में लाइट कम होने के कारण पूरे ओवर बॉलिंग भी नहीं की जा सकी। चौथे और पांचवें दिन भी त्रिनिदाद में बारिश की आशंका है। रविवार को टेम्प्रेचर 26 से 31 डिग्री सेल्सियस के बीच रहेगा।
पहली पारी में ऐसे गिरे वेस्टइंडीज के विकेट...
तीसरे दिन वेस्टइंडीज ने 143 रन ही बनाए 
वेस्टइंडीज ने तीसरे दिन 86 रन पर एक विकेट के नुकसान से आगे खेलना शुरू किया। टीम ने पूरे दिन बैटिंग की और 143 रन ही बनाए, उन्होंने 4 ही विकेट गंवाए। टीम से क्रैग ब्रेथवेट 75, कर्क मैकेंजी 32, जर्मेन ब्लैकवुड 20 और जोशुआ डा सिल्वा 10 रन बनाकर आउट हुए।
भारत से रवींद्र जडेजा 2 विकेट ले चुके हैं। उनके अलावा मोहम्मद सिराज, रविचंद्रन अश्विन और मुकेश कुमार 1-1 विकेट ले चुके हैं। पढ़ें पूरी खबर...
दूसरे दिन विराट ने लगाया 76वां शतक 
दूसरे दिन टीम इंडिया 438 रन बनाकर ऑल आउट हो गई। विराट कोहली ने टेस्ट करियर का 29वां और इंटरनेशनल करियर का 76वां शतक लगाया। उनके अलावा रवींद्र जडेजा और रविचंद्रन अश्विन ने भी फिफ्टी लगाई। जवाब में वेस्टइंडीज ने अपनी पारी शुरू कर दी और 86 रन बना लिए। टीम का एक ही विकेट गिरा। पढ़ें पूरी खबर...
पहले दिन यशस्वी और रोहित के बीच सेंचुरी पार्टनरशिप 
त्रिनिदाद के पोर्ट ऑफ स्पेन में टॉस जीतकर पहले बॉलिंग करने उतरी वेस्टइंडीज को भारतीय ओपनर्स ने विकेट के लिए तरसा दिया। यशस्वी जायसवाल और रोहित शर्मा ने 139 रन की पार्टनरशिप की। यशस्वी 57 और रोहित 80 रन बनाकर आउट हुए। पढ़ें पूरी खबर...
